b'\n_START_ARTICLE_\nMaja Pihler Stermecki\n_START_SECTION_\n\xc5\xbdivljenje\n_START_PARAGRAPH_\nZ igralstvom in s petjem se je pri\xc4\x8dela ukvarjati \xc5\xbee v srednji \xc5\xa1oli. Leta 2000 je vpisala \xc5\xa1tudij igralstva, petja in muzikala na Dunaju, ki ga je zaklju\xc4\x8dila leta 2004.\n_START_SECTION_\nDelo\n_START_PARAGRAPH_\nPo koncu \xc5\xa1tudija je ustvarjala gledali\xc5\xa1ke in lutkovne vloge ter avtorsko in gledali\xc5\xa1ko glasbo v Berlinu, kamor se je tudi preselila. Leta 2010 se je vrnila v Slovenijo in se leta 2011 zaposlila v Lutkovnem gledali\xc5\xa1\xc4\x8du Maribor._NEWLINE_Pod psevdonimom (Bilbi je sicer hebrejsko ime za Piko Nogavi\xc4\x8dko) je z mo\xc5\xbeem Gregorjem Stermeckim posnela uspe\xc5\xa1en singl\xc2\xa0\xc2\xbbHvala za vijolice\xc2\xab, ki je bila dva tedna na prvem mestu lestvice SloTop50. Skladba je leta 2011 iz\xc5\xa1la na njenem debitantskem albumu z naslovom Drobne slike. Z naslovno skladbo s tega albuma se je uvrstila na festival Slovenska popevka 2011, kjer sta z Gregorjem Stermeckim prejela nagrado strokovne \xc5\xbeirije za najbolj\xc5\xa1e besedilo.'